গত ২০১৬-১৭ অর্থবছরে ব্যাংকিং লেনদেনে হয়রানি ও ভোগান্তি নিয়ে ৩ হাজার ৫২১টি অভিযোগ পেয়েছে বাংলাদেশ ব্যাংক। এই অভিযোগগুলোর মধ্যে ২ হাজার ১৬৪টি অভিযোগ লিখিত এবং ১ হাজার ৩৬২টি অভিযোগ টেলিফোনের মাধ্যমে গ্রহণ করে সংস্থাটির ফিন্যানশিয়াল ইন্টিগ্রিটি অ্যান্ড কাস্টমার সার্ভিসেস ডিপার্টমেন্ট (এফআইসিএসডি)। গতকাল রবিবার এফআইসিএসডির বার্ষিক প্রতিবেদন ২০১৬-১৭-এর মোড়ক উন্মোচন করেন বাংলাদেশ ব্যাংকের গভর্নর ফজলে কবির। অনুষ্ঠানে জানানো হয়, প্রায় সব অভিযোগই নিষ্পত্তি করেছে এফআইসিএসডি।